b'\n_START_ARTICLE_\nFinlands jernbaner\n_START_PARAGRAPH_\nFinlands jernbaner best\xc3\xa5r af det netv\xc3\xa6rk, som dannes af de enkelte jernbaner, som opretholdes af den statslige myndighed Trafikverket. Det finske banenet benyttes hovedsagelig af det statsejede VR. Nettet har russisk sporvidde defineret som 1524 mm i Finland._NEWLINE_I 2010 var det jernbanenet, som forvaltedes af baneforvaltningscentralen, 5.919 km langt af hvilket 51,9\xc2\xa0% var elektrificeret. Den elektrificerede sportrafik omfattede ca. 65\xc2\xa0% af al trafik. I 1982 var banenettet endnu 6.041 km langt, men fra og med 1996 har man nedlagt 381 km. Banenetv\xc3\xa6rket er p\xc3\xa5 de fleste str\xc3\xa6kninger ensporet, de vigtigste undtagelser er de baner, som g\xc3\xa5r i regiontrafik i hovedstadsregionen, hovedbanans del Helsingfors\xe2\x80\x93Riihim\xc3\xa4ki\xe2\x80\x93Tammerfors, Riihim\xc3\xa4ki\xe2\x80\x93Kouvola\xe2\x80\x93Luum\xc3\xa4ki og banen Kervo-Lahtis. Det h\xc3\xb8jeste punkt p\xc3\xa5 det nuv\xc3\xa6rende finske banenet (2006) befinder sig p\xc3\xa5 Laurila-Kelloselk\xc3\xa4-banen, hvor h\xc3\xb8jden er 249,82 meter over havet._NEWLINE_Banenettets vigtigste ruter er Helsingfors\xe2\x80\x93Tammerfors\xe2\x80\x93Ule\xc3\xa5borg, Helsingfors\xe2\x80\x93Villmanstrand\xe2\x80\x93Sankt Petersburg og Helsingfors\xe2\x80\x93\xc3\x85bo. Der g\xc3\xa5r b\xc3\xa5de gods- og passagerartrafik over gr\xc3\xa6nsen til Rusland. Der forekommer tillige godstrafik til og fra Sverige, men godstrafikken m\xc3\xa5 omlades p\xc3\xa5 grund af forskellen i sporvidde. Det findes ingen passagertrafik med tog over den svenske gr\xc3\xa6nse. Der findes desuden godsvognsf\xc3\xa6rger til Sverige og Tyskland. Godstrafikken til og fra Rusland er langt mere intensiv end til/fra noget andet land.'